ซีเหมินติง

ซีเหมินติง (จีน: 西門町; พินอิน: Xīméndīng) เป็นย่านการค้าในเขตว่านหวา นครไทเป ประเทศไต้หวัน เขตคนสัญจรซีเหมินติง (Ximending Pedestrian Area) เป็นพื้นที่แรกในไทเปที่ก่อสร้างขึ้นเป็นเขตเดินสัญจรโดยเฉพาะ และเป็นหนึ่งในเขตเดินสัญจรที่ใหญ่ที่สุดของเมือง ชื่อซีเหมินติงตั้งตามเขตการปกครอง แขวงเซมง (西門町 (Seimon-chō)) ซึ่งมีอยู่ในสมัยปกครองโดยญี่ปุ่น เรีกยรวมพื้นที่นอกประตูเมืองตะวันตกของไทเป แขวงเซมวในปัจจุบันจะกินพื้นที่ถนนเฉิงตู (成都路), ถนนซีหนิงใต้ (西寧南路), ถนนคุนหมิง (昆明街), และถนนคังติง (康定路). ซีเหมินติงเป็นที่รู้จักในฐานะถนนโรงละครของไทปนับตั้งแต่ทศวรรษ 1930 และเจริญรุ่งเรืองขึ้นอีกหลังญี่ปุ่นปราชัยในสงครามโลกครั้งที่สอง พื้นที่เขต 1 ของย่านเคยมีโงละครตั้งอยู่มากกว่าสิบหลังบนถนนเส้นเดียวกัน กระนั้น หลังทศวรรษ 1990 นครไทเปได้พัฒนาพื้นที่ออกไปทางเขตตะวันออก ออกไปจากย่านซีเหมินติง ทำให้ธุรกิจในย่านเริ่มซบเซาลง ในปี 1999 รัฐบาลนครไทเปจัดตั้งย่านซีเหมินติงเป็นย่านคนเดินสัญจร ห้ามยานพาหนะเข้าในวันสุดสัปดาห์และวันหยุดรัฐ ซึ่งประสบผลสำเร็จในการดึงดูดลูกค้าและธุรกิจกลับมาในย่าน โดยเฉพาะคนรุ่นใหม่ ปัจจุบันซีเหมินติงมีโรงละครมากกว่า 20 หลัง และร้านค้ารวมมากกว่าหกพันร้าน รวมถึงเป็นพื้นที่นิยมในการแสดงดนตรีและแสดงริมทาง โรงละครเก่าแก่สำคัญของย่านคือโรงละครตึกแดงซึ่งสร้างขึ้นตั้งแต่สมัยไต้หวันในปกครองของญี่ปุ่น ซีเหมินติงเป็นย่านที่มีอัตราอาชญากรรมสูงกว่าที่เหลือของเมือง โดยมีรายงานการปะทะตะลุมบอนและการค้ากามอยู่มากมาย ในพื้นที่จึงมีการประจำการของตำรวจอยู่มากเป็นพิเศษ อ้างอิง